6.Belgija je vlogo vložila v okviru meril za pomoč iz člena 4(2), ki odstopajo od meril iz člena 4(1)(b) uredbe o ESPG, ki zahteva vsaj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici. V regiji na ravni NUTS 2 Hainaut (BE32) je bilo 488 odpustov.

5.Vloga se nanaša na 488 delavcev, ki so postali presežni v gospodarskem sektorju, razvrščenem v oddelek 28 NACE Revizija 2 (Proizvodnja drugih strojev in naprav). Odpusti v podjetjih se nanašajo na regijo na ravni NUTS 2 Hainaut (BE32).

4.Belgija je vlogo EGF/2015/012 BE/Hainaut Machinery vložila 17. decembra 2015, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila v roku dveh tednov od datuma njene vložitve in istočasno od Belgije zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 5. maja 2016.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

14.Po navedbah Belgije bi bilo treba to vlogo kljub dejstvu, da je v devetmesečnem referenčnem obdobju postalo presežnih manj kot 500 delavcev, enačiti z vlogo na podlagi člena 4(1)(b) uredbe o ESPG zaradi izjemnih okoliščin, ki so resno vplivale na zaposlenost ter lokalno, regionalno ali nacionalno gospodarstvo. Drugi delavci iz enega od podjetij, na katere se nanaša ta vloga, in sicer podjetja Caterpillar Belgium S.A., so bili zajeti v predhodni vlog (EGF/2014/011BE/Caterpillar), ki se trenutno izvaja. Sedanja vloga se šteje za nadaljevalno vlogo prve vloge, ki je povezana z masovnimi odpusti v podjetju Caterpillar Belgium S.A., saj je del istega postopka kolektivnega odpuščanja. Tri podjetja, ki jih zadeva ta vloga, so pomembni regionalni akterji na področju proizvodnje gradbenih strojev, saj zagotavljajo 72 % delovnih mest na tem območju. Poleg tega 12,3 % delovne sile v zadevni regiji dela v industriji, v kateri se je od leta 2007 zaposlenost zmanjšala za 8 odstotnih točk. Izjemne okoliščine te vloge so bile podkrepljene s sklicevanjem na neugodne razmere na trgu dela v regiji, kar dokazujejo stopnja zaposlenosti, ki je nižja od povprečja, velik delež nezadostno kvalificirane delovne sile in visoka stopnja dolgotrajne brezposelnosti, ki za regijo Hainaut znaša 39,0 % celotne brezposelnosti.

13.Pričakuje se znaten učinek odpustov na lokalno in regionalno gospodarstvo in zaposlenost. Hainaut se sooča s težkimi razmerami na trgu dela s stopnjo zaposlenosti 52,7 % (9,2 odstotne točke nižjo od nacionalnega povprečja) in stopnjo brezposelnosti 14,5 % (5,9 odstotne točke višjo od nacionalnega povprečja). V regiji Hainaut je bila prizadeta zlasti predelovalna industrija, in sicer se je samo na območju Charleroija število zaposlenih v sektorju med letoma 2007 in 2012 zmanjšalo za 15,3 %. Ta položaj še otežuje dejstvo, da je v celotni predelovalni industriji prišlo do zmanjšanja obsega proizvodnje v Valoniji, zaradi česar je prišlo do izgube 1 236 delovnih mest v letu 2013 in 1 878 delovnih mest v letu 2014. Javna služba za zaposlovanje na tem območju je zabeležila tudi znaten 13-odstotni padec ponudbe delovnih mest od leta 2012. Za trga dela regije Hainaut je poleg tega značilen velik delež premalo kvalificirane delovne sile (nekaj več kot polovica iskalcev zaposlitve v Hainautu nima višje sekundarne izobrazbe). Zaradi zmanjšanja obsega proizvodnje v celotni predelovalni industriji bo ciljni skupini te vloge težko najti podobno zaposlitev, prav gotovo pa bo potrebno izpopolnjevanje.

12.Glavni dogodek, ki je povzročil odpuste, je napoved družbe Caterpillar Belgium S.A. 23. februarja 2013, da bo začela postopek kolektivnega odpuščanja v proizvodnem obratu, ki se nahaja v Gosseliesu. Večina zadevnih 1 399 delavcev je bila vključena v prvo vlogo za pomoč ESPG, povezano z odpusti v podjetju. Sedanji predlog vključuje preostalih 169 delavcev v obratu. Carwall S.A., glavni dobavitelj kabin za Caterpillar Belgium S.A., je prizadel upad povpraševanja po njegovih izdelkih, v glavnem zaradi manj naročil podjetja Caterpillar, in je bil zato prisiljen ustrezno zmanjšati obseg proizvodnje. Tretje podjetje, ki ga zadeva ta predlog, Doosan S.A., proizvaja bagre. Zaradi upada povpraševanja po njegovih izdelkih v Evropi se je odločilo zapreti proizvodni obrat v Frameriesu in evropski trg oskrbovati iz proizvodnih obratov v Južni Koreji.

3.2.6.Dogodki, ki so povzročili odpuste in opustitev dejavnosti

11.Do zdaj je bilo sektor proizvodnje drugih strojev in naprav vloženih 14 vlog za pomoč ESPG, od katerih osem temelji na spremembah v trgovinskih tokovih zaradi globalizacije, šest pa na svetovni finančni in gospodarski krizi.

10.Da bi Belgija dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, trdi, da je evropska trgovina z gradbenimi stroji v zadnjih letih doživela resne motnje. To je imelo negativen učinek na dobičkonosnost treh podjetij v Evropi, ki so specializirana za proizvodnjo sestavnih delov in/ali montažo strojev, ki se uporabljajo v gradbenem sektorju. Za sektor, na katerega se nanaša predlog, je značilno, da so njegove proizvodne enote blizu trgu. Zato vsa tri podjetja večinoma proizvajajo za evropski trg. Zaradi upada javnih in zasebnih naložb v infrastrukturo se je povpraševanje po izdelkih, proizvedenih v teh treh podjetjih, ustrezno zmanjšalo. Proizvodnja gradbenih strojev v Evropi je z 212 028 enot leta 2007 padla na 116 461 enot leta 2014, kar pomeni zmanjšanje proizvodnje za 45,1 %. Posledica je bila znatno zmanjšanje tržnega deleža evropskih proizvajalcev. Hkrati so se cene jekla v Evropi znatno povečale. Zaradi zmanjšanja ekonomije obsega in povečanja stroškov na enoto so evropski proizvodni obrati postali manj konkurenčni. Ta padec konkurenčnosti je povzročil preselitev precejšnjega dela proizvodnih zmogljivosti v tretje države (od tega so imeli koristi zlasti azijski proizvodni obrati).

16.Poleg tega bo Belgija zagotovila prilagojene storitve, sofinancirane s sredstvi iz ESPG, za do 300 mladih iz regije Hainaut, ki niso zaposleni, se ne izobražujejo ali usposabljajo (NEET) in so na dan vložitve vloge mlajši od 25 let, saj je do 488 odpustov iz odstavka 15 prišlo v regiji na ravni NUTS 2 Hainaut (B32), ki je upravičena na podlagi pobude za zaposlovanje mladih.

17.Skupno predvideno število ciljnih prejemnikov, za katere se pričakuje, da bodo sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 788.

3.3.2.Upravičenost predlaganih ukrepov

18.Prilagojene storitve, ki bodo zagotovljene presežnim delavcem in mladim, ki niso zaposleni, se ne izobražujejo ali usposabljajo, vključujejo naslednje ukrepe:

–Podpora/informiranje in svetovanje/vključevanje: Ta sklop storitev temelji na standardnih dejavnostih, ki jih izvajajo enote za pomoč pri prezaposlovanju. Storitve bo zagotovilo specializirano osebje FOREM-a v partnerstvu z organizacijami, ki zastopajo nekdanje delavce, da bi udeležence spodbudili k sodelovanju v ukrepih in jim pomagali pri upravnih postopkih. Za lažje stike med delavci se storitve zagotavljajo skupaj za vse presežne delavce na določenem kraju. Storitve zajemajo tri vrste dejavnosti: (i) skupinsko informiranje o tehnikah iskanja zaposlitve (priprava življenjepisa in motivacijskega pisma, uporaba spletnih virov itd.), (ii) individualni pogovor s svetovalcem FOREM-a (analiza spretnosti, poklicna pot, informiranje in svetovanje o usposabljanju itd.); (iii) brezplačen in prost dostop do orodij za iskanje zaposlitve (oprema IT z internetno povezavo, telefon, strokovna dokumentacija itd.).

–Spodbujanje pri iskanju zaposlitve: FOREM bo izvajal posebne dejavnosti za pomoč delavcem pri iskanju zaposlitve in odpravo težav pri procesu prezaposlovanja. To vključuje srečanja presežnih delavcev s potencialnimi delodajalci (usklajevanje ponudbe delovnih mest in povpraševanja po njih), obiske v podjetjih, srečanja z zaposlitvenimi agenti za pripravo na zaposlitveni razgovor in izmenjavo izkušenj z drugimi delavci, ki so se po kolektivnem odpuščanju že prekvalificirali ali našli zaposlitev.

–Integrirano usposabljanje: Vrsto posebnih tečajev usposabljanja bodo izvajali bodisi FOREM bodisi centres de competences bodisi IFAPME. Kot prvi korak bo osebje FOREM-a vsakemu udeležencu pomagalo opredeliti njegove z delom povezane cilje in ga usmerilo k enemu od ponujenih modulov usposabljanja. Ob zaključku vsakega modula usposabljanja je nove spretnosti mogoče oceniti in dokumentirati. Glede na vrsto usposabljanja in področje, na katerem so kompetence pridobljene, bodo udeleženci prejeli formalno spričevalo o spretnostih (tj. spričevalo o usposobljenosti), potrdilo o udeležbi (za kompetence ali poklice, kjer formalnih spričeval in) ali potrdilo o spretnostih (za spretnosti in kompetence, pridobljene zunaj formalnih programov usposabljanja).

–Podpora za ustanavljanje podjetja: Delavci, ki razmišljajo o ustanovitvi svojega podjetja, bodo deležni informiranja in svetovanja ter pomoči v celotnem procesu. Ta pomoč zajema dve glavni dejavnosti: (i) skupinska informativna srečanja za ozaveščanje o možnostih ustanavljanja podjetja, zagotavljanje informacij o pravnih vidikih in ukrepe za podporo ustanavljanju podjetja; (ii) individualne pogovore z zainteresiranimi delavci, da se pregleda njihov načrt in vzpostavi stik z organizacijami za poslovno podporo in ponudniki poslovnih storitev.

–Podpora za skupne projekte: Delavce, ki razmišljajo o tem, da bi kot skupina ustanovili „socialno podjetje“, bosta informirala in jim svetovala ter jim pomagala specializirana svetovalna služba in enota za prezaposlovanje. Ta podpora vključuje srečanja, namenjena informiranju in ozaveščanju o ustanavljanju podjetij in osnovnih vodstvenih spretnostih, ter svetovanje o ustanovitvi podjetja (npr. priprava poslovnega načrta, priprava pravnih statutov, trženje itd.). Odbor za podporo, ki ga sestavljajo predstavniki delodajalskih organizacij, sindikatov in FOREM-a, vlogo oceni in se odloči, ali bo nepovratna sredstva dodelil. Vsak delavec, ki sodeluje v projektu, lahko prejme nepovratna sredstva v višini 5 000 EUR (sredstva se združijo za vse sodelujoče delavce). Nepovratna sredstva se lahko uporabijo za nakup opreme, blaga, obveščanje javnosti, svetovanje, usposabljanje itd. Svetovalna služba bo upravljala nepovratna sredstva in FOREM-u poročala o uporabi izdatkov (računi in dokazila).

–Pomoči: Udeležencem bodo prav tako na voljo nadomestila za iskanje zaposlitve in usposabljanje.

Prilagojene storitve, ki naj bi se zagotovile za mlade, ki niso zaposleni, se ne izobražujejo ali usposabljajo, temeljijo na podobnem pristopu, kot je opisan zgoraj, in vključujejo naslednje ukrepe:

–Mobilizacija ter informiranje in svetovanje Podrobna izdelava profila bo mladim omogočila, da bodo neposredno nadaljevali z izobraževanjem/usposabljanjem ali se udeležili posebnega uvajanja, namenjenega spodbujanju samozavesti in proučitvi interesov.

–Usposabljanje: Vrsto posebnih tečajev usposabljanja bodo izvajali bodisi FOREM bodisi centres de competences bodisi IFAPME.

–Individualno izpopolnjevanje: Program individualnega izpopolnjevanja bo zasnovan za vsakega mladega, ki ni zaposlen, se ne izobražuje ali usposablja, ki sodeluje v tem ukrepu.

–Nadomestila: Nadomestila za iskanje zaposlitve, usposabljanje in mobilnost bodo prav tako ponujena udeležencem.

19.Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.

20.Belgijski organi so poslali zahtevane informacije o ukrepih, ki so za zadevna podjetja obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov.

3.3.3.Ocena proračuna

21.Predvideni skupni stroški so 3 040 069 EUR, kar vključuje izdatke za prilagojene storitve v višini 2 972 669 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 67 400 EUR.

22.Skupni zaprošeni finančni prispevek iz ESPG znaša 1 824 041 EUR (60 % skupnih stroškov).